VM i fotball 2014 – Gruppe D

Gruppe D i VM i fotball 2014 bestod av Uruguay, Costa Rica, England og Italia. Dette var den eneste gruppen i dette mesterskapet som bestod av flere tidligere verdensmestere. Siden det var tre tidligere verdensmestere i denne gruppen, i form av Uruguay, England og Italia, betydde det at minst ett av disse lagene ville bli slått ut i gruppespillet. Av samme grunn ble gruppe D av mange betraktet som «dødens gruppe» sammen med gruppe B og G. Kampene i gruppe D ble spilt mellom 14. og 24. juni 2014. 

Gruppespillet endte med at Costa Rica og Uruguay tok seg videre til sluttspillet, mens Italia og England ble slått ut etter å ha tapt to kamper hver. Før mesterskapet ble Costa Rica ansett for å være det svakeste laget i gruppen, og man forventet at det skulle ryke ut sammen med en av de tidligere verdensmestrene. Laget overrasket imidlertid sterkt ved å vinne de to første kampene mot henholdsvis Uruguay og Italia, som sikret costaricansk avansement til åttendedelsfinale. 

Vinneren av gruppe D (Costa Rica) møtte toeren i gruppe C (Hellas) i åttendedelsfinalen som ble spilt 29. juni, mens toeren i gruppe D (Uruguay) møtte vinneren av gruppe C (Colombia) i åttendedelsfinalen som ble spilt 28. juni.

Lag 

Noter

Tidligere møter i VM-sammenheng  
Nedenfor er en oversikt over tidligere møter i VM-sluttspill mellom lagene i gruppen:
England − Italia
 1990, bronsefinale: England 1–2 Italia
Uruguay − England
 1954, kvartfinale: Uruguay 4–2 England
 1966, gruppespill: Uruguay 0–0 England
Italia − Uruguay
 1970, gruppespill: Italia 0–0 Uruguay
 1990, åttendedelsfinale: Italia 2–0 Uruguay

Tabell

Kamper

Uruguay − Costa Rica 
Disse to lagene hadde møtt hverandre åtte ganger tidligere, senest i 2009 i playoffkampen mellom CONCACAF og CONMEBOL, som Uruguay vant 2−1 sammenlagt og som sendte laget til VM i 2010.

England − Italia 
England og Italia hadde før denne kampen møtt hverandre totalt 24 ganger, deriblant i bronsefinalen i VM i 1990 som ble vunnet av Italia med 2−1. Lagenes siste møte i konkurransesammenheng var kvartfinalen i EM 2012, som Italia vant på straffesparkkonkurranse etter at det hadde stått 0−0 etter ekstraomganger.

Uruguay − England 
Disse to lagene hadde møtt hverandre ti ganger tidligere, deriblant to ganger i VM-sluttspill (1954, kvartfinale: Uruguay 4–2 England; 1966, gruppespill: Uruguay 0–0 England). Den uruguayanske forsvarsspilleren Maxi Pereira kunne ikke spille kampen på grunn av karantene, som han hadde pådratt seg etter å ha blitt utvist i lagets første gruppespillkamp mot Costa Rica.

Italia − Costa Rica 
Disse to lagene hadde spilt mot hverandre én gang tidligere, i en vennskapskamp like før VM i 1994, hvor Italia vant 1−0.

Italia − Uruguay 
Italia og Uruguay hadde spilt ni kamper mot hverandre tidligere, deriblant to ganger i VM (1970, gruppespill: Italia 0−0 Uruguay; 1990, åttendedelsfinale: Italia 2−0 Uruguay). Lagenes siste møte var i bronsefinalen i FIFA Confederations Cup 2013, hvor Italia vant på straffesparkkonkurranse etter at kampen hadde endt 2−2 ved full tid. Av de ni tidligere oppgjørene hadde Italia vunnet to, Uruguay tre, mens fire kamper hadde endt med uavgjort. Dette var Uruguays 50. VM-kamp.

Costa Rica − England 
Disse to lagene hadde aldri møtt hverandre i offisiell sammenheng tidligere. Costa Rica var det fjerde laget fra CONCACAF som England møtte i VM-sammenheng: USA (to ganger), Mexico og Trinidad og Tobago. USA er det eneste laget England ikke klarte å slå.

Referanser

Eksterne lenker 
 
 VM i fotball 2014 − Gruppe D  − FIFA.com 

Gruppe D